ddrg/super_eurlex huggingface dataset:
(5)

Alates 1. veebruarist 2021 ei ole COVID-19 põhjustatud pandeemiaolukord mitmes liikmesriigis oluliselt muutunud. 2021. aasta aprilli lõpuks kehtisid paljudes liikmesriikides endiselt meetmed, millega piirati kodanike vaba liikumist nende territooriumil, et peatada COVID-19 levik või aeglustada seda. 19. aprillil teatasid seitse liikmesriiki, et nad kohaldavad üleriigilisi liikumispiiranguid, mis keelavad või oluliselt piiravad kodanike vabadust riigi territooriumil vabalt liikuda; 12 liikmesriiki aga teatasid, et nad kohaldavad kohalikke liikumispiiranguid. Neid piiravaid meetmeid on kombineeritud täiendavate meetmetega, millel on nende territooriumil või vähemalt selle olulises osas samasugune piirav mõju avalikule elule, sealhulgas avaliku ruumi juurdepääsupiirangud, kaupluste, restoranide ja pubide sulgemine või piiratud avamine, avalike ja erakogunemiste ning -kohtumiste ranged osaluspiirangud ja liikumiskeelud. Selline meetmete kombinatsioon mõjutab oluliselt ka korraldajate suutlikkust koguda paberil toetusavaldusi ja teavitada üldsust oma käimasolevatest algatustest. Praegu kättesaadava teabe põhjal on tõenäoline, et need meetmed või samalaadse mõjuga meetmed kehtivad vähemalt kolm kuud.
(6)

Rumeenia ametiasutused selgitavad, et korralduse eelnõu eesmärk on tagada, et Rumeenia tarbijad oleksid paremini teavitatud sellest, kui värsked on neile turustatavad tooted (käesoleval juhul kala) ning asjaolust, et neile pakutavad tooted ei avalda mõju nende elule ega tervisele. Rumeenia ametiasutused selgitavad, et riikliku tarbijakaitseameti (ANPC) tehtud kontrollidest on selgunud, et toiduaineid turustatakse värske kalana, mis tegelikult ei ole värske, ning sellega seatakse ohtu neid tooteid kasutavate tarbijate tervis.
(7)

Nõukogu on pühendunud sellele, et luua raamistik huvide esindajate ning peasekretariaadi ametnike ja teenistujate (edaspidi „töötajad“) vaheliste läbipaistvate ja eetiliste kontaktide jaoks, kehtestades tingimuslikkuse põhimõtte. Selle põhimõtte kohaselt on läbipaistvusregistrisse kandmine vajalik eeltingimus selleks, et huvide esindajad saaksid teha teatavaid institutsioonidevahelise kokkuleppega hõlmatud tegevusi.
(5)

See leping on ulatuselt sarnane direktiivi 2010/24/EL ja määruse (EL) nr 904/2010 kohaste lepingutega, sest sellega luuakse ühine koostöösüsteem eelkõige teabevahetuse osas eesmärgiga võimaldada käibemaksualaste õigusaktide kohaldamise eest vastutavatel asutustel abistada üksteist seoses kõnealuste õigusaktide täitmise tagamise ja käibemaksutulu kaitsmisega. Samuti aitab see tagada käibemaksu õiget määramist, käibemaksupettuste vastast võitlust ja käibemaksuga seotud nõuete sissenõudmist. Leping sisaldab halduskoostöö ja sissenõudmisabi eeskirju ja menetlusi, mis on sarnased direktiivis 2010/24/EL ja määruses (EL) nr 904/2010 sätestatud eeskirjade ja menetlustega, ning sellega kehtestatakse pädevatele asutustele üksteise abistamise kohustus, mis on samaväärne direktiivis 2010/24/EL ja määruses (EL) nr 904/2010 sätestatud kohustusega.
(8)

Otsuste eelnõude eesmärk on viia UTP LOC PAS, UTP WAG ning UTP PRM kooskõlla vastavalt komisjoni rakendusmäärusega (EL) 2020/387 (2) ning komisjoni rakendusmäärusega (EL) 2019/772, (3) võtta kooskõlas komisjoni rakendusmäärusega (EL) 2019/773 (4) ja komisjoni määrusega (EL) nr 1299/2014 (5) (mida on muudetud komisjoni rakendusmäärusega (EL) 2019/776) (6) vastu uus UTP TCRC ja UTP INF ning teha OTIFi läbivaatamiskomiteele ettepanek vaadata läbi ATMF ECMide osas, et viia see kooskõlla direktiiviga (EL) 2016/798 (7).
(7)

Avaldamisest tuleks välja jätta harmoneeritud standardite EN 60456:2016 ja EN IEC 62512:2020 punktid ZA.4.9 ja ZA.4.10, kuna nendes punktides viidatakse Euroopa standardimisdokumentide CLC/TS 50577 ja CLC/TS 50707:2019 kohaldamisele. Harmoneeritud standardis Euroopa standardimisdokumentidele viitamine ei ole kooskõlas harmoneeritud standardite olemusega. Euroopa standardimisdokumendid ja harmoneeritud standardid, nagu need on määratletud määruse (EL) nr 1025/2012 artikli 2 punktides 1 ja 2, on kaks eri vahendit, millel on erinevad eesmärgid. Selline viide on vastuolus ka rakendusotsuses C(2020) 4329 esitatud taotlusega, mis hõlmab üksnes harmoneeritud standardeid.
(5)

2021. aastal on direktiivi 2003/87/EÜ artiklis 9 osutatud liidu lubatud heitkoguse ühikute üldkogus 1 571 583 007, nagu on sätestatud komisjoni otsuse (EL) 2020/1722 (3) artiklis 1. Direktiivi 2003/87/EÜ artikli 10 lõike 1 esimese ja teise lõigu kohaselt arvutati artikli 10a lõikes 5 sätestatud maksimaalseks (aastaseks) koguseks 43 % 1 571 583 007-st ehk 675 780 693. Sellest kogusest (675 780 693 lubatud heitkoguse ühikut) tuleks igal aastal maha arvata 32 500 000 lubatud heitkoguse ühikut vastavalt direktiivi 2003/87/EÜ artikli 10a lõikele 8, seega on 2021. aastaks maksimaalne lubatud heitkoguse ühikute kogus 643 280 693. Direktiivi 2003/87/EÜ artikli 10a lõike 5a kohaselt kasutatakse lisaks kuni 3 % lubatud heitkoguse ühikute üldkogusest, mis kümneaastasel ajavahemikul 2021–2030 on 413 420 157, selleks, et suurendada maksimaalset saadaolevat kogust, kui delegeeritud määruse (EL) 2019/331 V lisas kindlaks määratud asjakohast tegurit kohaldades liikmesriikide ja EMP EFTA riikide poolt esitatud tasuta lubatud heitkoguse ühikute esialgsed aastased kogused käitise kohta ületavad direktiivi artikli 10a lõikes 5 osutatud maksimumkoguse. Antud juhul sellist ületamist ei toimunud. Seepärast peaks aasta sektoriülene paranduskoefitsient olema 100 %.
(6)

Kõigi direktiivi 2003/96/EÜ artikli 19 lõike 2 alusel antavate lubade kehtivust tuleb ajaliselt rangelt piiritleda. Tagamaks, et loa kehtivusaeg on piisavalt pikk, et see ei heidutaks asjaomaseid ettevõtjaid vajalike investeeringute tegemisest, on asjakohane anda luba alates 18. juunist 2021 kuni 17. juunini 2027. Loa kehtivus peaks siiski lõppema alates kuupäevast, mil hakatakse kohaldama kaldalt tuleva elektri maksusoodustusi käsitlevaid üldsätteid, mille nõukogu võtab vastu Euroopa Liidu toimimise lepingu artikli 113 või mõne muu asjakohase sätte alusel, kui selliseid sätteid hakatakse kohaldama enne 17. juunit 2027.
(5)

Kõiki 2003/96/EÜ artikli 19 lõike 2 alusel antavate lubade kehtivust tuleb ajaliselt rangelt piiritleda. Tagamaks, et loa kehtivusaeg on piisavalt pikk, et see ei heidutaks asjaomasteid ettevõtjaid vajalike investeeringute tegemisest, on asjakohane anda luba alates 1. juulist 2021 kuni 30. juunini 2027. Loa kehtivus peaks siiski lõppema alates kuupäevast, mil hakatakse kohaldama kaldalt tuleva elektri maksusoodustusi käsitlevaid üldsätteid, mille nõukogu võtab vastu vastavalt Euroopa Liidu toimimise lepingu artiklile 113 või mis tahes muu asjakohase sätte alusel, kui selliseid sätteid hakatakse kohaldama enne 30. juunit 2027.
a)

1. VARIANT: EELNEV ERILUBA. Volitatud töötleja ei telli käesolevate tingimuste kohaselt vastutava töötleja nimel tehtavate töötlemistoimingute tegemist alamtöötlejalt ilma vastutava töötleja eelneva kirjaliku eriloata. Volitatud töötleja esitab eriloa taotluse vähemalt [MÄRKIDA AJAVAHEMIK] enne kõnealuse alamtöötleja kaasamist koos teabega, mis on vajalik, et vastutav töötleja saaks loa kohta otsuse teha. Vastutava töötleja loa saanud alamtöötlejate loetelu on esitatud IV lisas. Pooled hoiavad IV lisa ajakohasena. 2. VARIANT: ÜLDINE KIRJALIK LUBA. Volitatud töötlejal on vastutava töötleja üldine luba kaasata kokkulepitud loetellu kuuluvad alamtöötlejad. Volitatud töötleja teavitab vastutavat töötlejat kindlasti igast kõnealuse loetelu kavandatud muudatusest, st alamtöötlejate lisamisest või asendamisest, kirjalikult vähemalt [MÄRKIDA AJAVAHEMIK] ette, andes vastutavale töötlejale enne asjaomas(t)e alamtöötleja(te) kaasamist seega piisavalt aega sellistele muudatustele vastuväiteid esitada. Volitatud töötleja esitab vastutavale töötlejale teabe, mis on vajalik, et vastutav töötleja saaks kasutada õigust esitada vastuväiteid.
EN 60436:2020 Kodumajapidamises kasutatavad elektrilised nõudepesumasinad. Toimivuse mõõtemeetodid EN 60436:2020/A11:2020 EN 60436:2020/AC:2020-6 Piirangud: a) punkti „2 Normative references“ (normiviited) kohaldamisel kasutatakse järgmisi harmoneeritud standardite versioone: i) EN 50564:2011; ii) EN 50643:2018, mida on muudetud standardiga EN 50643:2018/A1:2020; iii) EN 60704-2–3:2019; iv) EN 60704-2–3:2019, mida on muudetud standardiga EN 60704-2–3:2019/A11:2019; v) EN 60705:2015, mida on muudetud standardiga EN 60705:2015/A2:2018; vi) EN 60734:2012; vii) ISO 607:1980; b) käesolev viite avaldamine ei hõlma tabeli ZZA.1 veergu „Remarks/Notes*“ (märkused).
Artikkel 4

Volituste täitmine

2. Poliitika- ja julgeolekukomiteel on ELi eriesindajaga eelissidemed ning ta on eriesindaja peamine kontaktorgan nõukogus. Poliitika- ja julgeolekukomitee annab ELi eriesindajale tema volituste raames strateegilisi juhtnööre ja poliitilisi suuniseid, ilma et see piiraks kõrge esindaja volitusi.
I lisa B osa tabel 14 Riigi tasandi ettevõtlusstatistika ettevõtete kohta lõpliku kontrolli riigi kaupa

2 aastat (2021 ja 2022)
Artikkel 4

Volituste täitmine

2. ELi eriesindajal on eelissidemed poliitika- ja julgeolekukomiteega, mis on ELi eriesindaja peamine kontaktorgan nõukogus. Poliitika- ja julgeolekukomitee annab ELi eriesindajale tema volituste raames strateegilisi juhtnööre ja poliitilisi suuniseid, ilma et see piiraks kõrge esindaja volitusi.
(2)

Tuleks vastu võtta erimeetmede, et sätestada eelkõige tingimused, mille alusel aluslepinguid kõnealuste piirkondade suhtes kohaldada. Selliste erimeetmete puhul tuleb arvesse võtta nende piirkondade eripära ja piiranguid, kahjustamata sealjuures liidu õiguskorra terviklust ja ühtsust, sealhulgas siseturgu ja ühist poliitikat. Prantsusmaa äärepoolseimate piirkondade ebasoodsat konkurentsiolukorda on nimetatud aluslepingu artiklis 349: kaugus, saarelisus, väiksus, keeruline topograafia ja raske kliima ning sõltuvus toodete vähesuse tõttu. Kõnealused püsivad piirangud toovad Prantsusmaa äärepoolseimatele piirkondadele kaasa sõltuvuse tooraine ja energia valdkonnas, kohustuse moodustada suuremaid varusid ja kohaliku turu väiksuse koos vähearenenud eksporditegevusega jm. Kõnealuste ebasoodsate konkurentsitingimuste koosmõju põhjustab selliste kohalike toodete tootmiskulu ja seega omahinna suurenemise ning need oleksid erimeetmete puudumisel vähem konkurentsivõimelised kui väljastpoolt pärinevad samasugused tooted, isegi kui võtta arvesse veokulu Prantsusmaa äärepoolseimatesse piirkondadesse. See seaks ohtu kohaliku tootmise säilimise. Seepärast on vaja võtta erimeetmeid, et tugevdada kohalikku tööstust ja parandada selle konkurentsivõimet.
(1)

Vastavalt otsusele (EL) 2017/1908 hakatakse viisainfosüsteemiga seotud Schengeni acquis’ sätteid, mis on loetletud kõnealuse otsuse lisas, Bulgaaria ja Rumeenia suhtes kohaldama pärast seda, kui Vabadusel, Turvalisusel ja Õigusel Rajaneva Ala Suuremahuliste IT-süsteemide Operatiivjuhtimise Euroopa Liidu Amet (edaspidi „eu-LISA“) on edukalt lõpule viinud kõik seonduvad põhjalikud testimised ning Bulgaariale ja Rumeeniale ning komisjonile on nõuetekohaselt teatatud, et need testimised on edukalt lõpule viidud.
—

PV (present value ehk nüüdisväärtus) näitab hilinenud makse väärtust, kusjuures väärtus määratakse kindlaks maksmata nõude summana, mida ei ole tasutud rakendusmääruse artikli 67 lõigetes 5 ja 6 sätestatud tähtaja jooksul ning mida ei ole kaetud osalise tagasimaksega vastavalt rakendusmääruse artikli 68 lõikele 1. Nüüdisväärtus hõlmab üksnes sellist nõuet või selle osasid, mille kehtivust on tunnistanud nii deebitor- kui ka kreeditorliikmesriik, isegi kui kogu nõude või selle osade suhtes on kohaldatud vaidlustamismenetlust;
(7)

Taotlus pikendada WTO kohustuste peatamist GATT 1994 artikli I lõike 1 ja artikli XIII kohaselt, et võimaldada Lääne-Balkani riikidele ühepoolseid kaubandussoodustusi, on põhjendatud, kuna piirkonna majanduslik olukord on lakkamatult raske ning liidu poolt kõnealustele riikidele võimaldatav sooduskohtlemine sooduskohtlemisele kuuluvate toodete suhtes on ette nähtud majandusarengu toetamiseks vastavalt GATT 1994 eesmärkidele, mitte aga teiste WTO liikmete kaubanduse takistamiseks.
1. LISA

Euroopa Parlamendi ja nõukogu direktiivi (EL) 2019/904 artikli 13 lõike 1 punkti d kohaste andmete (turule lastud, plasti sisaldavate kalapüügivahendite kohta ning kasutuselt kõrvaldatud kalapüügivahendite kogumise kohta) esitamise vorm

A. Turule lastud, plasti sisaldavate kalapüügivahendite kohta andmete esitamise vorm (1)

Jämedast niidist võrgupaneelid (2) (Ø >1 mm) Peenest niidist võrgupaneelid (Ø ≤1 mm) Muud plastist püügivahendid või nende osad Vahendi osad, mis ei ole plastist (3) Poid, ujukid, trossid Kokku (*1) = (tonnides) A+B+C+D+E A B C D = I+K E = F+J+L Plastid kokku = A+B+C+F A B C F — Polüpropüleen (PP) — Polüetüleen (PE) — Kõrgmolekulaarne polüetüleen (HMPE) — Nailon — Muu (PET, PVC, HDPE, EVA jne) — Polümeeride segu Metallid kokku G = I+J I J — Teras — Alumiinium — Plii — Muu metall või segametallid Kumm kokku H = K+L K L

B. Kasutuselt kõrvaldatud kalapüügivahendite kogumise kohta andmete esitamise vorm (4)

Kokku Jämedast niidist võrgupaneelid (5) (Ø >1 mm) Peenest niidist võrgupaneelid (Ø ≤1 mm) Muud plastist püügivahendid või nende osad Vahendi osad, mis ei ole plastist (6) Poid, ujukid, trossid Kokku (*2) = (tonnides) A+B+C+D+E A B C D = I+K E = F+J+L Plastid kokku = A+B+C+F A B C F — Polüpropüleen (PP) — Polüetüleen (PE) — Kõrgmolekulaarne polüetüleen (HMPE) — Nailon — Muu (PET, PVC, HDPE, EVA jne) — Polümeeride segu Metallid kokku G = I+J I J — Teras — Alumiinium — Plii — Muu metall või segametallid Kumm kokku H = K+L K L

(1) Andmed tuleb esitada massina (tonnides) – kvaliteedikontrolli aruandes tuleb täpsustada, kas on kasutatud teisendustegureid (nt mahust massiks).

(*1) Aruandluses on kohustuslik esitada ainult püügivahendite ja nende osade üldkogused (valges lahtris).

Musti lahtreid ei ole vaja täita.

(2) „Niit“ hõlmab kõiki niite, nööre, kergeid trosse jne sõltumata sellest, kas need koosnevad ühest kiust (monofilament) või mitmest kiust, mis on kokku keerutatud või põimitud, et moodustuks üks mitmekiuline niit.

(3) Nende hulka võivad kuuluda metallist raskused, kummirullid, paguseadmed/-võred jne.

(4) Andmed tuleb esitada massina (tonnides) – kvaliteedikontrolli aruandes tuleb täpsustada, kas on kasutatud teisendustegureid (nt mahust massiks).

(*2) Aruandluses on kohustuslik esitada ainult püügivahendite ja nende osade üldkogused (valges lahtris). See hõlmab mis tahes plasti sisaldavaid kalapüügivahendeid, samuti eraldi osasid, aineid või materjale, mis olid selliste kalapüügivahendite osad või nende külge kinnitatud nende ära viskamise, sealhulgas nende mahajätmise või kaotamise ajal. Musti lahtreid ei ole vaja täita.

(5) „Niit“ hõlmab kõiki niite, nööre, kergeid trosse jne sõltumata sellest, kas need koosnevad ühest kiust (monofilament) või mitmest kiust, mis on kokku keerutatud või põimitud, et moodustuks üks mitmekiuline niit.

(6) Nende hulka võivad kuuluda metallist raskused, kummirullid, paguseadmed/-võred jne.
Hongkongis mittekeskselt kliiritavate tuletislepingutega tehtavate tehingutega seotud õiguskorra tõhusa järelevalve ja riikliku sunni osas lasub esmane vastutus poliitikajuhendi järgimise järelevalve ja selle täimise tagamise eest Hongkongi Rahandusametil, kes rakendab volitatud krediidiasutuste ja investeerimisühingute suhtes pidevat riskipõhist järelevalvet. Hongkongi Rahandusamet võib võtta erinevaid järelevalvemeetmeid, sealhulgas nõuda, et asjaomane volitatud krediidiasutus või investeerimisühing esitaks pangandusseaduse § 59 lõike 2 kohase aruande, et teha kindlaks tagatise andmise või riskimaandamise tavades esinevate võimalike puuduste algpõhjused, mis tuleb tulevikus kõrvaldada, ning käskida volitatud krediidiasutusel või investeerimisühingul pangandusseaduse § 52 alusel tugevdada oma sisekontrollisüsteeme. Lisaks kajastub poliitikajuhendi järgimine volitatud krediidiasutuse või investeerimisühingu CAMEL-reitingus ja/või järelevalvemenetluses sisalduvas hindamises. Oluline mittevastavus poliitikajuhendile võib tingida selle, et Hongkongi Rahandusamet vaatab läbi, kas volitatud krediidiasutus või investeerimisühing vastab endiselt pangandusseaduse seitsmenda loetelu kohastele loa andmise kriteeriumidele ja kas juhtkond on endiselt oma ülesannete täitmiseks sobiv ja nõuetele vastav. Lisaks ja kuigi seda juhtub harva, on Hongkongi Rahandusametil õigus volitatud krediidiasutusele või investeerimisühingule antud luba tühistada või peatada. Need volitused on sätestatud pangandusseaduse § 22 lõikes 1, § 24 lõikes 1 ja § 25 lõikes 1. Seega tuleks teha otsus, et nende sätetega on poliitikajuhendi kohase asjaomase õigus- ja järelevalvekorra ning riiklikku sundi käsitlevate sätete tulemusliku kohaldamisega tagatud õiglasel ja moonutusi mittetekitaval viisil tulemuslik järelevalve ja riiklik sund, mis on samaväärne liidu õigusraamistikuga võimaldatava järelevalvekorra ning riiklikku sundi käsitlevate sätetega.
(11)

Nõukogu leiab, et kooskõlas 13. aprilli 2016. aasta institutsioonidevahelise parema õigusloome kokkuleppega, (2) eriti selle punktiga 10 Euroopa Liidu toimimise lepingu artiklite 225 ja 241 kohaldamise kohta, on vajalik on uuring selle kohta, milline on olukord liidus bioloogiliste tõrjevahendite liidu territooriumile sissetoomise ning nende liidu territooriumil hindamise, tootmise, turustamise ja kasutamise osas ning millised on sellega seoses liidu võimalused, et parandada nende kättesaadavust ja ligipääsetavust kasutajate jaoks, tagades samal ajal inimeste, loomade, taimede ja keskkonna ohutuse ning toiduga kindlustatuse.
(4)

Määruses (EL) 2018/1725 on selgelt sätestatud vastutavate töötlejate vastutusvaldkonnad, eelkõige seoses andmesubjektide õigustega. Rakenduseeskirjadega tuleks tagada, et nõukogu ja nõukogu peasekretariaat täidavad oma kohustusi vastutava töötlejana ühtsel ja läbipaistval viisil ning tuleks kehtestada eeskirjad, et teha kindlaks, kes vastutab nõukogu või nõukogu peasekretariaadi nimel tehtavate töötlemistoimingute eest. Sellega seoses on asjakohane võtta kasutusele delegeeritud vastutava töötleja mõiste, et määrata täpselt kindlaks nõukogu peasekretariaadi üksuste vastutusvaldkonnad, eelkõige seoses andmesubjektide õiguste alaste üksikotsustega. Lisaks sellele on asjakohane võtta kasutusele tegeliku vastutava töötleja mõiste; tegelik vastutav töötleja määratakse tagama delegeeritud vastutava töötleja vastutusalas tegeliku nõuetele vastavuse ja menetlema andmesubjektide poolt seoses mõne töötlemistoiminguga esitatud taotlusi. Et määrata täpselt kindlaks, kes on nõukogu peasekretariaadis iga töötlemistoimingu eest vastutav, peaks registrikandes olema täpselt märgitud tegelik vastutav töötleja. Tegeliku vastutava töötleja nimetamine ei takista andmesubjektide taotluste jaoks tegelikkuses kontaktpunkti, näiteks eriotstarbelise e-posti aadressi kasutamist.
2.

Käesolevas lisas on sätestatud eritingimused, mille kohaselt võib vastutav töötleja, teostades Euroopa tasandi erakondade, Euroopa tasandi poliitiliste sihtasutuste ja registreerimise taotlejate suhtes kontrolli, jälgimist ja uurimist, piirata määruse (EL) 2018/1725 artiklite 14–21, 35 ja 36 ning artikli 4 kohaldamist, kui selle sätted vastavad määruse artiklites 14–21 sätestatud õigustele ja kohustustele, et tagada a) liidu või liikmesriigi muud üldised avalikku huvi pakkuvad olulised eesmärgid, eelkõige Euroopa tasandi erakondade ja Euroopa tasandi poliitiliste sihtasutuste registreerimine ja järelevalve nende üle vastavalt ülesandele, mis on ametile antud määrusega (EL, Euratom) nr 1141/2014 (1); b) liidu või liikmesriigi muud üldised avalikku huvi pakkuvad olulised eesmärgid, eelkõige liidu või liikmesriigi finantshuvi, kooskõlas määruse (EL) 2018/1725 artikli 25 lõike 1 punktiga c; c) kooskõlas määruse (EL) 2018/1725 artikli 25 lõike 1 punktiga g jälgimine, kontrollimine või regulatiivsete ülesannete täitmine, mis on, kas või juhtumipõhiselt, seotud avaliku võimu teostamisega artikli 25 lõike 1 punktides b ja c osutatud juhtudel, ning d) kuritegude tõkestamine, uurimine, avastamine ja nende eest vastutusele võtmine või kriminaalkaristuste täitmisele pööramine kooskõlas määruse (EL) 2018/1725 artikli 25 lõike 1 punktiga b.
(8)

Vastusena saadud ülesandele avaldas CEPT kaks aruannet: i) aruanne A (CEPTi aruanne nr 73): „Assessment and study of compatibility and coexistence scenarios for WAS/RLANs in the band 5 925 – 6 425 MHz“ (6. märts 2020) ja ii) aruanne B (CEPTi aruanne nr 75): „Harmonised technical parameters for WAS/RLANs operating on a coexistence basis with appropriate mitigation techniques and/or operational compatibility/coexistence conditions, operating on the basis of a general authorisation“ (20. november 2020). CEPTi tehtud uuringud näitasid, et WAS/RLANide ning CBTC süsteemide ja maanteetranspordi ITSide kooseksisteerimine oleks tehniliselt teostatav, kui WAS/RLANide suhtes kohaldatakse sobivat meedet, nagu kaitseriba nõue või ribasisest või -välist kiirgust käsitlev nõue, või mõlemat. See tähendaks seda, et WAS/RLANidele kättesaadavad raadiospektri sagedusalad ei saaks hõlmata kogu sagedusala 5 925 – 6 425 MHz. CEPTi poolt ülesande täitmiseks tehtud ühiskasutuse ja ühilduvuse uuringud on näidanud, et WAS/RLAN-seadmete (väikese võimsusega kasutus siseruumides ja üliväikese võimsusega kasutus) ning olemasolevate rakenduste (paikse kosmoseside maajaamad ja maapealsed paikse side rakendused (püsiliinid)) kooseksisteerimine sagedusalas 5 945 – 6 425 MHz on teostatav, kui on täidetud tingimused, et tagada sagedusalas 5 945 – 6 425 MHz ja sellega külgnevates alades juba toimivate rakenduste piisav kaitse WAS/RLAN-seadmete põhjustatavate kahjulike raadiohäirete eest. Üliväikese võimsusega WAS/RLAN-seadmete puhul võib olla vaja läbi vaadata piirnorm, mis on määratud keskmise ekvivalentse isotroopse kiirgusvõimsuse tiheduse tippväärtuseks ribavälise kiirguse puhul allapoole 5 935 MHz jäävatel sagedustel. Seepärast tuleks 31. detsembriks 2024 teha läbivaatamine CEPTi vastuse alusel, mille ta esitas komisjoni poolt otsuse nr 676/2002/EÜ artikli 4 lõike 2 kohaselt antud ülesande täitmiseks.
(3)

Määrust (EL) nr 575/2013 muudeti Euroopa Parlamendi ja nõukogu määrusega (EL) 2019/876 (3) muu hulgas selleks, et kajastada Baseli pangajärelevalve komitee finantsvõimenduse määra standardis tehtud muudatusi, et tagada rahvusvahelisel tasandil võrdsed tingimused liidus asutatud ja väljaspool liitu tegutsevatele krediidiasutustele ja investeerimisühingutele, ning tagada, et finantsvõimenduse määr täiendaks tõhusalt riskipõhiseid omavahendite nõudeid. Määrusega (EL) 2019/876 kehtestati finantsvõimenduse määra aruandlus- ja avalikustamissüsteemi täiendamiseks finantsvõimenduse määra nõue. Kõnealuse määrusega muudeti määruse (EL) nr 575/2013 artiklit 429a, et kehtestada võimalus jätta erandjuhtudel ja rahapoliitika rakendamise hõlbustamiseks krediidiasutuste ja investeerimisühingute koguriskipositsiooni näitaja arvutamisest ajutiselt välja teatavad nõuded keskpankade vastu. Finantsvõimenduse määra nõue tuleks proportsionaalselt ümber kalibreerida, et väljajätmise mõju tasakaalustada. Selline ümberkalibreerimine peaks tagama pangasektori finantsstabiilsust ohustavate riskide välistamise ja finantsvõimenduse määra poolt pakutava vastupanuvõime säilimise. Neid finantsvõimenduse määra raamistiku muudatusi, sealhulgas õigust jätta koguriskipositsiooni näitajast välja teatavad nõuded keskpankade vastu, hakatakse kohaldama 28. juunil 2021.
(1)

Vastavalt nõukogu otsusele (EL) 2016/1892 (1) allkirjastati 18. novembril 2016 liidu nimel 2015. aasta rahvusvahelise oliiviõli- ja lauaoliivileping (edaspidi „leping“) ÜRO peakorteris New Yorgis, eeldusel, et see hiljem sõlmitakse. Leping jõustus ajutiselt 1. jaanuaril 2017 vastavalt selle artikli 31 lõikele 2.